ब्राजील ब्हाई सेना ने एयर फ्रांस दे बमान संख्या एएफ 447 थमां आखरी बारी सोमवार गी भारतीय समायानुसार बडलै सत्त बज्जियै त्रै मैंट उप्पर संपर्क कीता हा। उस बेल्लै बमान ब्राजील तट थमां 565 किलोमीटर दी दूरी उप्पर स्थित हा। ओह्‌दे परैंत बमान थमां आखरी सिगनल ओह्‌दे 40 मैंट परैंत थ्होआ जेह्‌दे कन्नै बमान च इलेक्ट्रिकल खराबी दी सूचना थ्होई। बमानन माहिरें दा मन्नना ऐ जे इक संभावना एह् ऐ जे बिमान उप्पर कोई आकाशीय बिजली पेई होए जेह्‌दे कन्नै बमान दे केईं उपकरणें कम्म करना बंद करी दित्ता होए। ब बिजली पौने मात्र गी बमान दे दुर्घटनाग्रस्त होने दा कारण नेईं मन्नेआ जाई सकदा की जे बमानें उप्पर अक्सर बिजलियां पौंदियां रौंह्‌दियां न।